**Մեկնարկել է Լեհաստանի պատմությանը և դիվանագիտության պատմությանը նվիրված լավագույն հրատարակությունների մրցույթ**

*Լեհաստանի արտաքին գործերի նախարարությունը հայտարարում է 2017թ-ին լույս տեսած Լեհաստանի պատմության վերաբերյալ լավագույն օտարալեզու հրատարակության, ինչպես նաև լեհերեն լեզվով Լեհաստանի դիվանագիտության պատմության ոլորտին առնչվող լավագույն հրատարակության մրցույթ: Պատմաբանները կարող են ներկայացնել իրենց աշխատությունները մինչ 2018թ-ի մայիսի 15-ը:*

Մրցույթին կարելի է ներկայացնել բացառապես գրքեր`գիտական մենագրությունների, գիտահանրամատչելի հրատարակությունների կամ աղբյուրների խմբագրումներ, որոնց պարագայում հեղինակների թիվը չի գերազանցում երեքը: Որպես պարգև` Լեհաստանի պատմությանը նվիրված լավագույն օտարալեզու հրատարակության համար մրցույթի հաղթողը կստանա 10 հազար եվրո, մինչդեռ Լեհաստանի դիվանագիտության պատմությանը նվիրված լավագույն հրատարակության համար հաղթողը կստանա 20 հազար զլոտի:

Մրցանակները հանձնելու է ԱԳ նախարարը` դիվանագիության պատմության խորհրդի դիմումի հիման վրա:

**Հրատարակությունների ներկայացման կարգը.**

Մրցույթին մասնակցելու համար անհրաժեշտ է ուղարկել աշխատությունն արտաքին գործերի նախարարություն մինչ 2018թ-ի մայիսի 15-ը (ԱԳՆ-ի ստացագրի ժամկետը):

Աշխատություններն անհրաժեշտ է ուղարկել հրատարակության 3 օրինակով`կցելով (առկայության դեպքում) հրատարակված գրախոսությունները, կարծիքները և հրատարակչական գրախոսությունները:

Այս տարվա մրցույթը բաց է միայն 2017թ-ին լույս տեսած աշխատությունների համար:

Դիմումներն անհրաժեշտ է ուղարկել փոստով` հետևյալ հասցեին`Ministry of Foreign Affairs, Department of Public and Cultural Diplomacy, Al. J. Ch. Szucha 23, 00-580 Warsaw` ծրարի վրա նշելով ‘History Contest of the Minister of Foreign Affairs’, կամ առձեռն հանձնել արտաքին գործերի նախարարության նամակագրությունների բաժին`մուտքը Լիտևսկա փողոցից, երկուշաբթիից ուրբաթ` ժամը 08:15-ից 16:15-ը:

Մրցույթի համար ներկայացված աշխատությունների օրինակները ԱԳՆ-ի կողմից վերադարձման ենթակա չեն:

Մրցույթի վերաբերյալ հավելյալ հարցերի դեպքում խնդրում ենք նամակ ուղարկել ddpk.sekretariat@msz.gov.pl էլ.հասցեին`թեմայի մեջ նշելով 'History Contest of the Minister of Foreign Affairs':

Աշխատությունները գնահատելու հիմնական չափանիշը տվյալ գիտական աշխատության բովանդակային արժեքն է` Լեհաստանի արտաքին քաղաքականության իրականացման տեսանկյունից:

Մրցույթի կարգի վերաբերյալ հավելյալ տեղեկություններ կարող եք գտնել արտաքին գործերի նախարարի պատմության մրցույթի մասին 2017թ-ի հուլիսի 18-ի թիվ 24 հրամանում (կից գրություններով):